भगवान राम ने शिव जी की पूजा की, भगवान कृष्ण ने भी भगवान शिव की पूजा की, श्रीकृष्ण देवी के बहुत भक्त थे, उन्होंने देवी की हमेशा आराधना की| यहाँ देवी का अर्थ है दैवी शक्ति, जो कि चेतना के रूप में सब जगह मौजूद है, जीव के रूप में सब जगह मौजूद है भूख के रूप में शक्ति के रूप में, कान्ति के रूप में, ज्ञान के रूप में बुद्धि के रूप में और अनेक रूपों में मौजूद है| आज दैवी शक्ति यहाँ माँ अन्नपूर्णा के रूप में मौजूद है, यहाँ ये सब खाना (गुजरात के भक्तो द्वारा अन्नकूट के अवसर पर बनाये हुए ४५१ व्यंजन) उसी देवी का ही एक रूप है|